Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 1998. évi III. törvény 13. § (1) bekezdésében a népszavazásra bocsátandó kérdéssel szemben támasztott
Paragraph Index: 407

1998. évi III. törvény 13. § (1) bekezdésében a népszavazásra bocsátandó kérdéssel szemben támasztott egyértelmûség követelményének. Az OVB szerint a jogszabályi rendelkezések alapján a hitelintézet a teljes hiteldíj mutató (a továbbiakban: THM) értékét önmagában nem, csak az azt meghatározó egyes elemeket tudja módosítani. A kérdés megfogalmazása emiatt megtévesztõ a választópolgárok számára. Nem egyértelmû a kérdés alapján az sem, hogy az abban megfogalmazott tilalom, csak a THM módosításának lehetõségét zárja-e ki vagy bárminemû, akár az ügyfelek számára kedvezõ szerzõdésmódosítást is. A választópolgároknak így az eredményes népszavazás következményeinek ismerete hiányában kellene dönteniük a kérdés támogatásáról vagy elvetésérõl. Az OVB megállapította továbbá, hogy a kérdés alapján a választópolgárok nem tudják egyértelmûen eldönteni, hogy milyen jogalkotást támogatnak szavazataikkal. Mindezek alapján az OVB az aláírásgyûjtõ ív mintapéldányán lévõ kérdés hitelesítését megtagadta. A kifogástevõ álláspontja szerint a THM bárminemû egyoldalú módosítására vonatkozó törvényi tilalomról szóló kérdés egyértelmû a törvényalkotás számára. A kifogástevõ hangsúlyozta továbbá, hogy a „bárminemû módosítás” minden – kedvezõ vagy kedvezõtlen – egyoldalú módosítás lehetõségét kizárja. Ezért a kifogástevõ kezdeményezte az OVBh. megsemmisítését.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes